AIŠKINAMASIS RAŠTAS

Dėl Molėtų rajono savivaldybės tarybos 2019 m. liepos 25 d. sprendimo

Nr. B1-162 „Dėl Molėtų rajono savivaldybės bendruomeninių organizacijų tarybos nuostatų patvirtinimo“ pakeitimo

1. **Parengto tarybos sprendimo projekto tikslai ir uždaviniai**

 Pakeisti Molėtų rajono bendruomeninių organizacijų tarybos nuostatus dėl 2020 m. birželio 25 d. priimto Lietuvos Respublikos bendruomeninių organizacijų plėtros įstatymo Nr. XIII-1774 8 straipsnio pakeitimo.

 Keičiamų punktų lyginamasis variantas:

 4.8.BO taryba sudaroma ~~iš 11 narių~~ laikantis šio principo: ne daugiau kaip 1/2 šios tarybos narių sudaro Savivaldybės institucijų ir įstaigų atstovai ir ne mažiau kaip 1/2 tarybos narių sudaro bendruomeninių organizacijų, veikiančių Savivaldybės teritorijoje, atstovai. BO tarybos kadencijos trukmė yra 3 metai. BO tarybos sudėtį tvirtina Savivaldybės taryba. ~~BO tarybos narių darbas yra neapmokamas.~~

**4.8. Savivaldybės BO taryba sudaroma savivaldybės tarybos sprendimu laikantis šio principo: ne daugiau kaip 1/2 šios tarybos narių sudaro savivaldybės institucijų ir įstaigų atstovai ir ne mažiau kaip 1/2 tarybos narių sudaro BO, veikiančių savivaldybės teritorijoje, atstovai. Savivaldybės BO tarybos kadencijos trukmė yra 3 metai. Savivaldybės BO tarybos sudėtį ir nuostatus tvirtina savivaldybės taryba.**

**Naujas punktas: 4.9. BO atstovus į savivaldybės BO tarybą deleguoja Molėtų rajono savivaldybės teritorijoje veikianti ir ne mažiau kaip 1/2 savivaldybės teritorijoje veikiančių BO vienijanti organizacija, kuri nustato deleguojamų atstovų skaičių. Jeigu Molėtų rajono savivaldybės teritorijoje tokios organizacijos nėra, savivaldybės administracijos direktorius organizuoja BO atstovų rinkimus. Tokiu atveju BO taryba sudaroma iš 11 narių laikantis šio principo: ne daugiau kaip 1/2 šios tarybos narių sudaro savivaldybės institucijų ir įstaigų atstovai ir ne mažiau kaip 1/2 tarybos narių sudaro BO, veikiančių savivaldybės teritorijoje, atstovai.**

 ~~5.1.~~ ~~Savivaldybės administracija organizuoja 6 bendruomeninių organizacijų atstovų atranką į BO tarybą. Informacija apie organizuojamą atranką skelbiama Savivaldybės interneto svetainėje www.molėtai.lt. Juridinį statusą turinčios bendruomeninės organizacijos raštu (galima pateikti skenuotą raštą elektroninėmis priemonėmis) pasiūlo po vieną atstovą. Jeigu pasiūloma daugiau asmenų, organizuojamas bendruomeninių organizacijų atstovų susirinkimas, kurio metu balsavimo būdu išrenkami 6 bendruomeninių organizacijų atstovai į BO tarybą, nepažeidžiant 7 punkte nurodyto principo. Į bendruomeninių organizacijų atstovų susirinkimą organizacijos raštu ar elektroninėmis priemonėmis deleguoja po vieną savo atstovą;~~

 5.1. savivaldybės administracija organizuoja 6 BO atstovų rinkimus į BO tarybą. Informacija apie organizuojamus rinkimus skelbiama savivaldybės interneto svetainėje www.moletai.lt. Juridinį statusą turinčios BO raštu (galima pateikti skenuotą raštą elektroninėmis priemonėmis) pasiūlo po vieną atstovą. Jeigu pasiūloma daugiau asmenų, organizuojamas BO atstovų susirinkimas, kurio metu balsavimo būdu išrenkami 6 BO atstovai į BO tarybą**. Susirinkimui pirmininkauja savivaldybės atstovas. Atstovauti BO susirinkime turi teisę BO vadovas ar jo įgaliotas asmuo, pateikęs BO vadovo pasirašytą įgaliojimą. Balsuojant kiekviena BO turi po vieną balsą. Rinkimai laikomi įvykusiais, jeigu juose balsavo ne mažiau kaip 1/2 savivaldybės teritorijoje veikiančių BO. Išrinktais laikomi daugiausiai balsų surinkę kandidatai.**

 ~~21.Informacija apie BO tarybos sprendimus pateikiama Savivaldybės interneto svetainėje.~~

**21. Savivaldybės administracija savivaldybės interneto svetainėje skelbia BO tarybos veiklą reglamentuojančius teisės aktus, jos veiklos planus, posėdžių darbotvarkes, posėdžių protokolus ir kitą informaciją apie BO tarybą ir jos veiklą.**

 **Naujas punktas: „22¹. Savivaldybės tarybos sprendimu, kuriam pritarė ne mažiau kaip 1/2 teritorijoje veikiančių bendruomeninių organizacijų, savivaldybės nevyriausybinių organizacijų tarybai gali būti pavesta atlikti ir savivaldybės bendruomeninių organizacijų tarybos funkcijas.“.**

1. **Šiuo metu esantis teisinis reglamentavimas**

 Projektas rengiamas vadovaujantis Lietuvos Respublikos vietos savivaldos įstatymo 18 straipsnio 1 dalimi. Taip pat Lietuvos Respublikos bendruomeninių organizacijų plėtros įstatymo Nr. XIII-1774 8 straipsnio pakeitimo įstatymu.

**3. Galimos teigiamos ir neigiamos pasekmės priėmus siūlomą tarybos sprendimo projektą**

 Teigiamos – Molėtų rajono savivaldybės bendruomeninių organizacijų nuostatai atitiks aktualią Bendruomeninių organizacijų plėtros įstatymo 8 straipsnio aktualią redakciją.

Neigiamų pasekmių nėra.

**4. Priemonės sprendimui įgyvendinti**

 Nėra.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija, BOT nariai.